**เกณฑ์และวิธีการปฏิบัติการฉุกเฉินด้วยอากาศยาน**

เพื่อให้การจัดให้มีการปฏิบัติการฉุกเฉิน ตาม มาตรา 15 (3) เป็นไปอย่างมีประสิทธิภาพ และเป็นไปตามระเบียบคณะกรรมการการแพทย์ฉุกเฉิน ว่าด้วยการรับเงิน การจ่ายเงิน และการเก็บรักษาเงินกองทุน (ฉบับที่ 3)   
พ.ศ. 2556 และเพื่อให้การช่วยเหลือผู้ป่วยฉุกเฉินวิกฤตหรือฉุกเฉินเร่งด่วนที่เกินขีดความสามารถของหน่วยปฏิบัติการฉุกเฉินหรือสถานพยาบาล ในการส่งต่อไปยังโรงพยาบาลที่มีศักยภาพเหมาะสม เป็นไปด้วยความรวดเร็ว ทันเวลา สามารถช่วยชีวิตหรือยกระดับคุณภาพชีวิตของผู้ป่วย การสนับสนุนภารกิจการช่วยเหลือผู้ป่วยฉุกเฉิน  
ด้วยอากาศยานสถาบันการแพทย์ฉุกเฉินแห่งชาติจึงได้กำหนดเกณฑ์และวิธีการปฏิบัติการฉุกเฉินด้วยอากาศยานไว้ ดังนี้

**เกณฑ์การขอใช้ปฏิบัติการฉุกเฉินด้วยอากาศยาน**

1. มีแพทย์อำนวยการปฏิบัติการฉุกเฉินหรือแพทย์ที่รักษาผู้ป่วย พิจารณาแล้วให้การรับรองว่าการลำเลียง  
   ส่งต่อหรือเคลื่อนย้ายผู้ป่วยด้วยอากาศยาน จะเป็นประโยชน์ต่อการป้องกันการเสียชีวิตหรือการรุนแรงขึ้นของการเจ็บป่วยของผู้ป่วยฉุกเฉินนั้น
2. เป็นผู้ป่วยฉุกเฉินวิกฤติหรือฉุกเฉินเร่งด่วนที่เกินขีดความสามารถของหน่วยปฏิบัติการฉุกเฉินหรือสถานพยาบาลและหากปล่อยทิ้งไว้อาจเป็นอันตรายถึงแก่ชีวิตหรือมีอาการรุนแรงขึ้น โดยให้คำนึงถึงสภาพพื้นที่ที่ห่างไกลทุรกันดาร หรือพื้นที่ประสบภัย หรือพื้นที่เสี่ยงภัยอันตรายประกอบด้วย
3. การลำเลียงยาหรือเวชภัณฑ์ รวมถึงบุคลากรทางการแพทย์เพื่อการช่วยเหลือผู้ป่วยฉุกเฉินในพื้นที่ห่างไกลทุรกันดาร พื้นที่ประสบภัย หรือพื้นที่เสี่ยงภัยอันตราย
4. การขนย้ายอวัยวะหรือชิ้นส่วนของมนุษย์เพื่อการช่วยเหลือผู้ป่วยฉุกเฉิน

**แนวทางปฏิบัติการฉุกเฉินด้วยอากาศยาน**

1. ดำเนินการช่วยเหลือผู้ป่วยฉุกเฉินอย่างเร่งด่วนและจำเป็นในพื้นที่ห่างไกลการคมนาคม พื้นที่ทุรกันดาร หรือไม่สามารถเคลื่อนย้ายผู้ป่วยด้วยยานพาหนะปกติได้
2. ดำเนินการโดยใช้อากาศยาน (เครื่องบินและเฮลิคอปเตอร์) ของหน่วยงานที่ได้ตกลงความร่วมมือไว้ เพื่อเคลื่อนย้ายหรือส่งต่อผู้ป่วยไปยังโรงพยาบาลที่มีศักยภาพเหมาะสม
3. การขอใช้หน่วยปฏิบัติการฉุกเฉินทางอากาศต้องได้รับการพิจารณาความเหมาะสม ให้แพทย์อำนวยการปฏิบัติการฉุกเฉินระดับพื้นที่ (พอป.) หรือแพทย์ที่รักษาผู้ป่วยพิจารณาแล้วรับรองว่าการลำเลียงหรือเคลื่อนย้ายผู้ป่วยด้วยอากาศยานจะเป็นประโยชน์ต่อการช่วยชีวิตหรือป้องกันการพิการที่อาจเกิดขึ้นจากการบาดเจ็บหรือเจ็บป่วยฉุกเฉิน โดยอยู่ภายใต้การให้คำปรึกษาของแพทย์อำนวยการปฏิบัติการฉุกเฉินระดับชาติ (พอป.)
4. ศูนย์ 1669 จังหวัดแจ้งให้นายแพทย์สาธารณสุขจังหวัด ผู้อำนวยการโรงพยาบาล และเลขาธิการสถาบันการแพทย์ฉุกเฉินแห่งชาติหรือผู้ที่ได้รับมอบหมายเพื่อรับทราบ (ตามขั้นตอนและวิธีการปฏิบัติการฉุกเฉินด้วยอากาศยานในแต่ละกรณีไป)
5. ค่าใช้จ่ายที่เกิดขึ้นจากการใช้อากาศยาน สำนักงานหลักประกันสุขภาพแห่งชาติ และ สถาบันการแพทย์ฉุกเฉินแห่งชาติเป็นหน่วยงานรับผิดชอบ โดยเป็นไปตามแนวทางที่คณะทำงานจัดทำแนวทางปฏิบัติการด้านการแพทย์ฉุกเฉินด้วยอากาศยานกำหนดขึ้น และไม่ขัดต่อระเบียบและมติคณะรัฐมนตรี มติคณะกรรมการหลักประกันสุขภาพแห่งชาติ และมติคณะกรรมการการแพทย์ฉุกเฉิน
6. ให้มีการกำหนดแนวทางเพื่อถือปฏิบัติเพิ่มเติม ในการดำเนินการเกี่ยวกับข้อมูลข่าวสารการเกิดเหตุและการขนย้าย การติดต่อประสานงาน การวางแผน การติดต่อสื่อสารทั้งระบบ การขนย้ายภาคพื้นดิน/ภาคอากาศ พื้นที่ขึ้น-ลง การเบิกค่าใช้จ่าย และการซักซ้อมปฏิบัติ
7. การปฏิบัติหน้าที่/ภารกิจนี้ เจ้าหน้าที่ของกองทัพ สำนักงานตำรวจแห่งชาติ กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ ศูนย์การแพทย์โรงพยาบาลกรุงเทพและหรือหน่วยงานอื่นที่ได้ทำข้อตกลงในการใช้อากาศยานไว้ ไม่ต้องรับผิดชอบในกรณีผู้ป่วยเสียชีวิตระหว่างการเดินทางโดยอากาศยาน   
   หรืออันเนื่องมาจากการเดินทางโดยอากาศยาน รวมทั้งไม่ต้องรับผิดชอบต่อความเสียหายแก่ชีวิตและทรัพย์สิน ของเจ้าหน้าที่รวมถึงผู้ป่วยและญาติ ระหว่างเดินทางโดยอากาศยาน

**เงื่อนไขการปฏิบัติการของหน่วยปฏิบัติการฉุกเฉินและผู้ปฏิบัติการฉุกเฉิน**

หน่วยปฏิบัติการฉุกเฉินที่จะปฏิบัติการฉุกเฉินด้วยอากาศยาน ต้องจัดให้มีผู้ปฏิบัติการฉุกเฉินที่มีขีดความสามารถด้านการลำเลียงผู้ป่วยทางอากาศและมีสุขภาพแข็งแรงและผ่านการฝึกอบรมหลักสูตรการลำเลียงผู้ป่วยฉุกเฉินทางอากาศเบื้องต้น รวมถึงแพทย์ผู้เชี่ยวชาญที่จำเป็นต้องลำลียงทางอากาศ หรือเทียบเท่าขึ้นไป จากหน่วยงานหรือสถาบันที่กรมการบินพลเรือนรับรองจึงจะได้รับเงินชดเชยการปฏิบัติการตามที่ กพฉ.กำหนด

**แนวทางปฏิบัติด้านนิรภัยการบินของหน่วยปฏิบัติการฉุกเฉินและผู้ปฏิบัติการฉุกเฉิน**

เมื่อผู้ปฏิบัติการฉุกเฉิน ได้รับคำสั่งทางการแพทย์จากแพทย์อำนวยการปฏิบัติการฉุกเฉิน ให้ออกปฏิบัติการด้วยความระมัดระวังตามแนวทางปฏิบัติด้านความปลอดภัยที่ได้ฝึกมาอย่างเคร่งครัด ให้สวมชุดบิน  
และอุปกรณ์ปกป้องอันตรายทุกครั้งที่ปฏิบัติงาน และควรทำประกันชีวิตให้ผู้ปฏิบัติการทุกคน

**ขั้นตอนการปฏิบัติการแพทย์ฉุกเฉินด้วยอากาศยาน  
 ขั้นตอนการปฏิบัติการฉุกเฉินด้วยอากาศยาน แบ่งการปฏิบัติการออกเป็น 5 สถานการณ์ ดังต่อไปนี้**

* กรณีเคลื่อนย้ายจากจุดเกิดเหตุ
* กรณีส่งต่อระหว่างสถานพยาบาล
* กรณีเคลื่อนย้ายจากพื้นที่เปราะบางใน 4 จังหวัดชายแดนภาคใต้
* กรณีการลำเลียงยาหรือเวชภัณฑ์รวมถึงบุคลลากรทางการแพทย์
* กรณีขนย้ายอวัยวะหรือชิ้นส่วนของมนุษย์เพื่อการช่วยเหลือผู้ป่วยฉุกเฉิน

**ขั้นตอนปฏิบัติทั่วไป**

**ศูนย์รับแจ้งเหตุและสั่งการจังหวัด (1669) ต้นทาง**

1. เมื่อศูนย์รับแจ้งเหตุและสั่งการจังหวัด (1669) ได้รับการร้องขอการใช้อากาศยานจากผู้ปฏิบัติการฉุกเฉิน หรือสถานพยาบาล ให้ศูนย์ฯ ประเมินและรายงานความจำเป็นของการลำเลียงผู้ป่วยทางอากาศต่อแพทย์อำนวยการปฏิบัติการฉุกเฉินระดับพื้นที่ (พอป.)
2. ศูนย์รับแจ้งเหตุและสั่งการจังหวัด (1669) /สถาบันการแพทย์ฉุกเฉินแห่งชาติ (สพฉ.) แจ้งเบอร์โทรศัพท์แพทย์เวรอำนวยการปฏิบัติการฉุกเฉินระดับพื้นที่ (พอป.) กับแพทย์เจ้าของไข้ หน่วย หรือชุดปฏิบัติการฉุกเฉินต้นทางโทรปรึกษา เพื่อประเมินความเหมาะสม ให้คำแนะนำในการเตรียมผู้ป่วยก่อนการลำเลียงทางกาศ และขออนุมัติลำเลียงภายในเวลา 10 นาที ตามแบบฟอร์มการประเมินผู้ป่วยและปรึกษาทางการแพทย์ก่อนบิน (Pre-flight Assessment and Flight Medical Director Consultation) HEMS 1/2
3. ศูนย์รับแจ้งเหตุและสั่งการจังหวัด (1669)   
   3.1 กรณีเหตุเกิดนอกโรงพยาบาลให้ประสานหน่วยปฏิบัติการฉุกเฉินทางภาคพื้นเพื่อออกไปประเมินสถานการณ์ (ถ้าสามารถทำได้)  
   3.2 กรณีส่งต่อระหว่างสถานพยาบาลให้ประสานข้อมูลผู้ป่วยตามแบบฟอร์มการขอใช้อากาศยานส่งต่อผู้ป่วย (Aeromedical Initial Flight Request Form) HEMS 1/1

3.3 กรณีเคลื่อนย้ายจากพื้นที่เปราะบางใน 4 จังหวัดชายแดนภาคใต้ให้ประสานข้อมูลกับหน่วยแพทย์ต้นทางและศูนย์แพทย์ทหารบกจังหวัดชายแดนภาคใต้ กอ.รมน.ภาค 4 ส่วนหน้า เพื่อพิจราณาความเหมาะสมในการลำเลียงทางอากาศ ภายในเวลา 10 นาที พร้อมแจ้งแพทย์อำนวยการเวรระดับชาติเพื่อทราบและให้การสนับสนุน ตามขั้นตอนและวิธีปฏิบัติการฉุกเฉินด้วยอากาศยาน กรณีเคลื่อนย้ายจากพื้นที่เปราะบางใน   
4 จังหวัดชายแดนภาคใต้

3.4 กรณีการลำเลียงยาหรือเวชภัณฑ์รวมถึงบุคลลากรทางการแพทย์ให้ประสานข้อมูลผู้ป่วยตามแบบฟอร์มการขอใช้อากาศยานส่งต่อผู้ป่วย (Aeromedical Initial Flight Request Form) HEMS 1/1

3.5 กรณีขนย้ายอวัยวะหรือชิ้นส่วนของมนุษย์เพื่อการช่วยเหลือผู้ป่วยฉุกเฉินให้ประสานข้อมูลผู้ป่วยตามแบบฟอร์มการขอใช้อากาศยานส่งต่อผู้ป่วย (Aeromedical Initial Flight Request Form) HEMS 1/1

1. ศูนย์รับแจ้งเหตุและสั่งการจังหวัด (1669) ประสานเตรียมชุดปฏิบัติการลำเลียงผู้ป่วยทางอากาศ พร้อมอุปกรณ์ จาก รพ.ต้นทางหรือปลายทางให้ข้อมูลผู้ป่วย/ความพร้อมของการลำเลียงแก่ทีม
2. ศูนย์รับแจ้งเหตุและสั่งการจังหวัด (1669) แจ้งสถาบันการแพทย์ฉุกเฉินแห่งชาติเพื่อประสานหน่วยงานสนับสนุนอากาศยานตามข้อตกลงเพื่อขอใช้อากาศยานที่เหมาะสม
3. ศูนย์รับแจ้งเหตุและสั่งการจังหวัด (1669) ประสานชุดปฏิบัติการลำเลียงผู้ป่วยทางอากาศ หน่วยปฏิบัติการทางบกต้นทางและปลายทาง สถานพยาบาลปลายทาง เพื่อเตรียมการในส่วนที่เกี่ยวข้อง
4. ศูนย์รับแจ้งเหตุและสั่งการจังหวัด (1669) ที่ร้องขออากาศยาน กรอกข้อมูลผ่านระบบ ITEMS

**ศูนย์รับแจ้งเหตุและสั่งการจังหวัด (1669) ปลายทาง**

1. กรณีหน่วยหรือชุดปฏิบัติการฉุกเฉินทางอากาศภายในความรับผิดชอบ ต้องบินไปรับผู้ป่วย ให้ประสานชุดปฏิบัติการฉุกเฉินทางอากาศ ชุดปฏิบัติการฉุกเฉินภาคพื้น และโรงพยาบาลปลายทาง เพื่อเตรียมการรับผู้ป่วย
2. กรณีหน่วยหรือชุดปฏิบัติการฉุกเฉินทางอากาศภายในความรับผิดชอบ ไม่ต้องบินไปรับผู้ป่วย ให้ประสานชุดปฏิบัติการฉุกเฉินภาคพื้น และโรงพยาบาลปลายทาง เพื่อเตรียมการรับผู้ป่วย

**หน่วยหรือชุดปฏิบัติการฉุกเฉินทางอากาศต้นทาง**

1. เตรียมทีมและอุปกรณ์ เพื่อการลำเลียงผู้ป่วยทางอากาศ
2. เตรียมความพร้อมผู้ป่วย ตรวจดูข้อควรหลีกเลี่ยงของผู้ป่วยลำเลียงทางอากาศ พร้อมแก้ไข้ถ้ามี
3. รายงานการลำเลียงผู้ป่วยทางอากาศแก่ผู้อำนวยการโรงพยาบาล/นายแพทย์สาธารณสุขจังหวัดเพื่อรับทราบการปฏิบัติการทุกครั้ง
4. ให้บันทึกข้อมูลผู้ป่วยในระบบเอกสารเพื่อให้ศูนย์ฯหรือสำนักงานสาธารณสุขจังหวัดกรอกข้อมูลในระบบ ITEMS ต่อไป  
   - แบบฟอร์มการประเมินผู้ป่วยและปรึกษาทางการแพทย์ก่อนบิน (Pre-Flight Assessment and Flight Medical Director Consultation) HEMS 1/2   
   - แบบฟอร์มบันทึกอาการผู้ป่วยขณะโดยสารอากาศยาน (On Board Assessment Form) HEMS 2/1   
   - หนังสือแสดงความยินยอมรับการเคลื่อนย้ายผู้ป่วย (Consent Form Aeromedical Transport) HEMS 3
5. สำนักงานสาธารณสุขจังหวัดต้นทางที่ร้องขออากาศยาน ทำหนังสือส่งหลักฐานประกอบการเบิกจ่ายการส่งต่อผู้ป่วยด้วยอากาศยาน ให้สถาบันการแพทย์ฉุกเฉินแห่งชาติ กรณีที่ทีมผู้ปฏิบัติการลำเลียงผู้ป่วยทางอากาศเป็นทีมนอกหน่วย ให้สำเนาเรียนนายแพทย์สาธารณสุขจังหวัดหรือหน่วยงานที่เป็นผู้บังคับบัญชาของทีมนั้น เพื่อทราบว่ามีการขอเบิกจ่ายค่าตอบแทนผู้ปฏิบัติการลำเลียงทางอากาศแล้ว

**หน่วยหรือชุดปฏิบัติการฉุกเฉินทางอากาศปลายทาง**

1. เตรียมทีมและอุปกรณ์ เพื่อการลำเลียงผู้ป่วยทางอากาศ
2. ให้บันทึกข้อมูลผู้ป่วยในระบบเอกสารเพื่อให้ศูนย์ฯหรือสำนักงานสาธารณสุขจังหวัดกรอกข้อมูลในระบบ ITEMS ต่อไป  
   - แบบฟอร์มการประเมินผู้ป่วยและปรึกษาทางการแพทย์ก่อนบิน (Pre-Flight Assessment and Flight Medical Director Consultation) HEMS 1/2   
   - แบบฟอร์มบันทึกอาการผู้ป่วยขณะโดยสารอากาศยาน (On Board Assessment Form) HEMS 2/1   
   - หนังสือแสดงความยินยอมรับการเคลื่อนย้ายผู้ป่วย (Consent Form Aeromedical Transport) HEMS 3

**สำนักงานสาธารณสุขจังหวัดต้นทางหรือปลายทาง**

1. รายงานนายแพทย์สาธารณสุขจังหวัดเพื่อรับทราบการปฏิบัติการทุกครั้ง
2. สำนักงานสาธารณสุขจังหวัดต้นทางที่ร้องขออากาศยาน ทำหนังสือส่งหลักฐานประกอบการเบิกจ่ายการส่งต่อผู้ป่วยด้วยอากาศยาน ให้สถาบันการแพทย์ฉุกเฉินแห่งชาติ กรณีที่ทีมผู้ปฏิบัติการลำเลียงผู้ป่วยทางอากาศเป็นทีมนอกหน่วย ให้สำเนาเรียนนายแพทย์สาธารณสุขจังหวัดหรือหน่วยงานที่เป็นผู้บังคับบัญชาของทีมนั้น เพื่อทราบว่ามีการขอเบิกจ่ายค่าตอบแทนผู้ปฏิบัติการลำเลียงทางอากาศแล้ว

**หน่วยงานสนับสนุนอากาศยานตามข้อตกลง**

1. รับการประสานจากสถาบันการแพทย์ฉุกเฉินแห่งชาติเพื่อวางแผนการลำเลียงผู้ป่วยทางอากาศร่วมกัน

2. หน่วยงานสนับสนุนอากาศยานตามข้อตกลง ทำเอกสารเพื่อขอเบิกเงินชดเชยอากาศยาน ส่งให้สถาบันการแพทย์ฉุกเฉินแห่งชาติ (ตามแบบฟอร์มหนังสือส่งหลักฐานประกอบการเบิกจ่ายการส่งต่อผู้ป่วยด้วยอากาศยาน)

3. กรณีหน่วยงานสนับสนุนอากาศยานตามข้อตกลงมีชุดปฏิบัติการฉุกเฉินทางอากาศเอง ให้แจ้งรายละเอียดของชุดปฏิบัติการฉุกเฉินทางอากาศ พร้อมส่งรายงานตามบทบาทของชุดปฏิบัติการฉุกเฉินทางอากาศประกอบการเบิกค่าชดเชยเพิ่มเติมด้วย

**สถาบันการแพทย์ฉุกเฉินแห่งชาติ**

1. รับการประสานร้องขออากาศยานจากศูนย์รับแจ้งเหตุและสั่งการจังหวัด (1669)
2. ประสานอากาศยานจากหน่วยสนับสนุนอากาศยานตามข้อตกลง
3. ติดตาม สนับสนุน ให้คำปรึกษาและแก้ไขปัญหาที่อาจเกิดขึ้นตลอดระยะเวลาของการประสานขอใช้หน่วยปฏิบัติการฉุกเฉินทางอากาศ
4. กรณีภัยพิบัติหรือมีการร้องขอเพื่อส่งต่อผู้ป่วยเข้ามารักษาในเขตกรุงเทพมหานคร สถาบันการแพทย์ฉุกเฉินแห่งชาติ จะทำหน้าที่เสมือนเป็นศูนย์รับแจ้งเหตุและสั่งการจังหวัด (1669) ปลายทางด้วย

**กองทุนการแพทย์ฉุกเฉินและกองทุนหลักประกันสุขภาพแห่งชาติ**

1. เบิกจ่ายเงินชดเชยสำหรับผู้ปฏิบัติการลำเลียงผู้ป่วยทางอากาศ
2. เบิกจ่ายเงินชดเชยค่าอากาศยาน
3. กรณีผู้ป่วยหรือผู้บาดเจ็บมีกองทุนอื่น รับผิดชอบค่าใช้จ่ายในการรักษาพยาบาลและการส่งต่อผู้ป่วยฉุกเฉิน เช่น ผู้มีประกันสุขภาพหรือประกันอุบัติเหตุหรือนักท่องเที่ยวชาวต่างชาติที่มีรัฐบาลต่างประเทศหรือบริษัทประกันให้ความคุ้มครอง กองทุนอาจดำเนินการเรียกเก็บค่าใช้จ่ายจากกองทุนนั้น

**อัตราการจ่ายเงินชดเชยการปฏิบัติการฉุกเฉินด้วยอากาศยาน**

อ้างอิงตามบัญชีแนบท้าย ระเบียบคณะกรรมการการแพทย์ฉุกเฉิน ว่าด้วย การรับเงิน การจ่ายเงิน และการเก็บรักษาเงินกองทุน (ฉบับที่ 3) วันที่ 27 มิถุนายน 2556

**บัญชี ก. ๓ ค่าพาหนะในการปฏิบัติการฉุกเฉินทางอากาศ ให้จ่ายตามความเป็นจริง แต่ไม่เกินอัตราที่**

**กำหนด ดังต่อไปนี้**

|  |  |
| --- | --- |
| **ประเภทปฏิบัติการฉุกเฉินทางอากาศ** | **อัตรา(บาท/ชั่วโมงบิน)** |
| 1. เฮลิคอปเตอร์/เครื่องบินปีกตรึง   ประเภท 1 เครื่องยนต์ | จ่ายตามจริงแต่ไม่เกินชั่วโมงบินละ 40,000 บาท  เศษของชั่วโมงคิดเป็นนาที |
| 1. เฮลิคอปเตอร์/เครื่องบินปีกตรึง   ประเภท 2 เครื่องยนต์ | จ่ายตามจริงแต่ไม่เกินชั่วโมงบินละ 80,000 บาท  เศษของชั่วโมงคิดเป็นนาที |
| 1. เฮลิคอปเตอร์/เครื่องบินปีกตรึง   ประเภท 3 เครื่องยนต์ | จ่ายตามจริงแต่ไม่เกินชั่วโมงบินละ 120,000 บาท  เศษของชั่วโมงคิดเป็นนาที |
| 1. เฮลิคอปเตอร์/เครื่องบินปีกตรึง   ประเภท 4 เครื่องยนต์ | จ่ายตามจริงแต่ไม่เกินชั่วโมงบินละ 160,000 บาท  เศษของชั่วโมงคิดเป็นนาที |

กรณีมีผู้ปฏิบัติการประเภทและระดับใดร่วมปฏิบัติการฉุกเฉินทางอากาศ ให้จ่ายสนับสนุนผู้ปฏิบัติการ

โดยเพิ่มจากบัญชี ข. ในอัตราชั่วโมงบินละ 500 บาท

**หมายเหตุ :** หากค่าใช้จ่ายที่เกิดขึ้นเกินกว่าอัตราที่กำหนดข้างต้นแต่จำเป็นต้องปฏิบัติการให้นำเสนอ

เพื่อขออนุมัติจากคณะกรรมการการแพทย์ฉุกเฉินเป็นกรณีๆ ไป

**บัญชี ข. อัตราสนับสนุนการปฏิบัติงานด้านการแพทย์ฉุกเฉิน รวมทั้งอุดหนุนหรือเป็นค่าชดเชยให้แก่**

**ผู้ปฏิบัติการที่ดำเนินการเกี่ยวกับการแพทย์ฉุกเฉิน ตามตารางดังต่อไปนี้**

|  |  |
| --- | --- |
| **ประเภทและระดับผู้ปฏิบัติการ** | **อัตรา**  **(บาท/คน/ครั้ง)** |
| 1. แพทย์อำนวยการปฏิบัติการฉุกเฉิน (พอป.) / แพทย์ฉุกเฉิน | 1,100 |
| 1. แพทย์เฉพาะทาง | 1,100 |
| 1. แพทย์ทั่วไปที่ผ่านการอบรมกู้ชีพขั้นสูง | 1,100 |
| 1. ผู้กำกับการปฏิบัติการฉุกเฉิน (ผกป.) | 600 |
| 1. ผู้จ่ายงานปฏิบัติการฉุกเฉิน (ผจป.) | 600 |
| 1. พยาบาลวิชาชีพ (เวชปฏิบัติฉุกเฉิน) | 600 |
| 1. นักปฏิบัติการฉุกเฉินการแพทย์ (นฉพ.) | 600 |
| 1. ผู้ประสานปฏิบัติการฉุกเฉิน (ผปป.) | 480 |
| 1. เจ้าพนักงานฉุกเฉินการแพทย์ (จฉพ.) | 480 |
| 1. พนักงานรับแจ้งการเจ็บป่วยฉุกเฉิน (พรจ.) | 300 |
| 1. พนักงานฉุกเฉินการแพทย์ (พฉพ.) | 300 |
| 1. อาสาสมัครฉุกเฉินการแพทย์ (อฉพ.) | 300 |

**หมายเหตุ :**

ก. ประเภทและระดับผู้ปฏิบัติการ ให้ถือตามข้อบังคับคณะกรรมการการแพทย์ฉุกเฉิน ว่าด้วยการรับรอง

องค์กรและหลักสูตรการศึกษาหรือฝึกอบรมผู้ปฏิบัติการและการให้ประกาศนียบัตรหรือเครื่องหมายวิทยฐานะ

แก่ผู้ผ่านการศึกษาหรือฝึกอบรม พ.ศ. 2554 และประกาศคณะกรรมการการแพทย์ฉุกเฉิน เรื่อง การให้

ประกาศนียบัตรและการปฏิบัติการฉุกเฉินของผู้ปฏิบัติการ พ.ศ. 2554 หรือการประกอบวิชาชีพ

ตามกฎหมายว่าด้วยการประกอบวิชาชีพด้านการแพทย์ฉุกเฉินและสาธารณสุข แล้วแต่กรณี

ข. แพทย์ฉุกเฉิน หมายความว่า แพทย์ผู้ได้รับหนังสืออนุมัติหรือวุฒิบัตรแสดงความรู้ความชำนาญในการ

ประกอบวิชาชีพเวชกรรม สาขาเวชศาสตร์ฉุกเฉิน จากแพทยสภา

ค. แพทย์เฉพาะทาง หมายความว่า แพทย์ผู้ได้รับหนังสืออนุมัติหรือวุฒิบัตรแสดงความรู้ความชำนาญใน

การประกอบวิชาชีพเวชกรรม สาขาหรืออนุสาขาอื่น จากแพทยสภา

ง. แพทย์ทั่วไป หมายความว่า ผู้ประกอบวิชาชีพเวชกรรมตามกฎหมายว่าด้วยวิชาชีพเวชกรรม

จ. พยาบาลวิชาชีพ หมายความว่า ผู้ประกอบวิชาชีพการพยาบาล ผู้ประกอบวิชาชีพการผดุงครรภ์ หรือ

ผู้ประกอบวิชาชีพการพยาบาลหรือการผดุงครรภ์ ตามกฎหมายว่าด้วยวิชาชีพการพยาบาลและการผดุงครรภ์

ฉ. ครั้ง หมายความว่า การปฏิบัติงานต่อเนื่องไม่น้อยกว่า 8 ชั่วโมง ถ้าน้อยหรือมากกว่าให้คิดตาม

อัตราส่วนของเวลา

**ขั้นตอนและวิธีการปฏิบัติการฉุกเฉินด้วยอากาศยาน *(ดู บทที่2\_Flow\_HEMS\_SOP\_2014\_27.08)***

**ผังขั้นตอนการจ่ายชดเชยการปฏิบัติการทางอากาศยาน (ดู ภาพที่ 5 แผนผังขั้นตอนการจ่ายชดเชยการปฏิบัติการทางอากาศยาน**

**)**